*Образец № 14*

*Проект!*

**Д О Г О В О Р З А Д О С Т А В К А**

Днес, \_\_\_\_.\_\_\_\_. 2019г. (………………………………….. две хиляди и осемнадесета година), в град София, между:

1. „Диагностично-консултативен център XII – София” ЕООД, ЕИК 000689524, идентификационен номер по ДДС BG000689524, със седалище и адрес на управление: град София, Столична община, район „Люлин”, ул. „Кореняк” № 17, представлявано от управителя Д-р Васил Димитров Василев, наричано по-долу за краткост - Възложител от една страна

и

2. „..............................................................”, ЕИК......................................, идентификационен номер по ДДС………………………………, със седалище и адрес на управление - ..........................................................................................., представлявано от …………………………………………………………………................................................, oпределен за изпълнител след проведена процедура по реда на глава осем „а” от ЗОП, публична покана № ……………………., наричано по-долу за краткост Изпълнител,

наричани общо по-долу за краткост Страните

на основание чл. 194, ал. 1 от ЗОП и във връзка с Протокол от \_\_\_\_\_\_\_\_\_\_\_\_\_, утвърден от управителя на „Диагностично-консултативен център XII – София” ЕООД за класиране на участниците и за определяне на изпълнител на обществената поръчка на стойност по чл. 20, ал. 3, т. 2 от ЗОП, с предмет „Доставка чрез периодични заявки на реактиви и консумативи за клинична лаборатория по дванадесет обособени позиции“, се сключи този договор за следното:

**ПРЕДМЕТ НА ДОГОВОРА**

**Чл.1**. (1) Възложителят възлага, а Изпълнителят приема, по заявки на Възложителя да извършва доставки на реактиви и медицински консумативи за клинична лаборатория към „Диагностично-консултативен център XII – София” ЕООД по обособена позиция……………………..съгласно Техническо предложение (неразделна част от договора), наричани по-долу за краткост „материалите”.

(2) Заявките ще се правят по имейл и/или телефон, като при заявка по телефон Изпълнителят носи отговорност за тяхното точно възпроизвеждане и съответствието им с доставката.

**Чл.2.** Възложителят не е длъжен да заяви доставка на цялото количество по Ценовото предложение на Изпълнителя.

**СРОК НА ДОГОВОРА**

**Чл.3.** Настоящият договор е със срок на действие 1 (една) година, считано от 18.11.2019г. (осемнадесети ноември две хиляди и деветнадесета година) или до доставяне на цялото количество материали, което е обявено от Възложителя за съответната обособена позиция.

**ЦЕНИ И НАЧИН НА ПЛАЩАНЕ**

**Чл.4.** Общата цена на цялото количество стоки /материали/ по договора е ………………. (думи) лева без включен ДДС, или …………………. (думи) лева, с включен ДДС, която представлява сбор от стойността на материалите по видове, единични цени и бройки, съгласно Ценовото предложение на Изпълнителя за обособена позиция.......................................

**Чл.5.** Единичните цени на материалите, предмет на договора, са фиксирани в Ценовото предложение и не подлежат на промяна за срока на договора.

**Чл.6.** Цените по чл.4 и чл.5 от настоящия договор са определени франко местонахождението на обекта, до който се доставят материалите, и в стойността им са включени всички съпътстващи доставката разходи.

**Чл.7.** Възложителят заплаща стойността на доставените материали по фиксираните в Ценовото предложение единични цени, след подписването на приемо-предавателен протокол за извършена доставка при условията на отложено плащане в срок до 60 (шестдесет) календарни дни, считано от датата на представяне на надлежно оформени счетоводни документи (фактури).

**Чл.8.** Когато Изпълнителят е сключил договор/договори за подизпълнение, Възложителят извършва окончателно плащане към него, след като бъдат представени доказателства, че Изпълнителят е заплатил на подизпълнителя/подизпълнителите за доставените от тях материали.

**Чл.9.** Плащанията по този договор ще бъдат извършвани в лева, чрез банкови преводи, по следната банкова сметка на Изпълнителя в ..........................................., Банков код (BIC): .............................., Банкова сметка (IBAN): ...........................................

**Чл.10**. Изпълнителят е длъжен да уведомява писмено Възложителя за всички последващи промени на банковата си сметка в срок от 2 (два) работни дни считано от момента на промяната. В случай че Изпълнителят не уведоми Възложителя в този срок, счита се, че плащанията са надлежно извършени.

**СРОК ЗА ИЗВЪРШВАНЕ НА ДОСТАВКИТЕ**. **МЯСТО НА ДОСТАВКИТЕ**

**Чл.11.** (1) Всяка отделна доставка на материалите, предмет на настоящия договор, се извършва в срок до 24 (двадесет и четири) часа от получаване на заявката от Изпълнителя по имейл и/или телефон.

(2) При изключителна необходимост доставката се извършва до 2 (два) часа от направената заявка по телефон.

**Чл.12.** За дата на получаване на доставката се счита датата, на която материалите са предадени на Възложителя, съгласно подписан от страните по договора приемо-предавателен протокол.

**Чл.13**. Мястото за извършване на доставките на материалите: двете бази на „ДКЦ XII - София” ЕООД, Клинична лаборатория, съответно: База 1, с адрес: град София, район „Люлин”, ул. „Кореняк” № 17 и База 2, с адрес: град София, район „Люлин”, бул. „Проф. Александър Станишев” № 17. Конкретната база се посочва във всяка отделна заявка.

**НАЧИН НА ДОСТАВЯНЕ**

**Чл.14.** Материалите се доставят по заявка на Възложителя в рамките на договореното количество, като Възложителят е длъжен да приеме и заплати само количествата и видове, които е заявил.

**Чл.15.** Рискът от случайно погиване или повреждане на материалите преминава върху Възложителя от момента на подписване на приемо-предавателен протокол за предаване на материалите от Изпълнителя на Възложителя.

**ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл.16.** Изпълнителят има право да получи цената на получените от Възложителя материали в размер, по начин и в срока, уговорен в настоящия договор.

**Чл.17.** Изпълнителят се задължава да изпълнява предмета на настоящия договор, съгласно условията и изискванията на документацията за участие в процедурата за възлагане на обществената поръчка.

**Чл.18.** Изпълнителят се задължава да извършва доставките със собствен транспорт, на свои разноски, като носи риска от тяхната повреда и/или погиване до момента на предаването им на Възложителя.

**Чл.19.** Изпълнителят се задължава при предаване на материалите да състави приемо-предавателен протокол, в който се вписват всички констатации на страните относно вида, количеството и качеството на доставените материали.

**Чл.20.** Изпълнителят е длъжен при констатиране на липси и/или несъответствия в качеството на материалите да ги замени с други, годни материали, при условията на настоящия договор, в срок от 24 (двадесет и четири) часа.

**Чл.21.** Изпълнителят се задължава да изпълни задълженията си при предаване на материалите на Възложителя, като за целта писмено упълномощи свой представител, който да извършва предаването и да подписва протокола по чл.19 от настоящия договор.

**ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл.22.** Възложителят има право да изисква от Изпълнителя точно и качествено изпълнение.

**Чл.23.** Възложителят има право да извършва проверка във всеки момент от изпълнението на договора относно качество, количества, стадии на изпълнение, технически параметри, без това да пречи на оперативната дейност на Изпълнителя.

**Чл.24.** Възложителят има право да изисква от Изпълнителя да сключи и да му представи договори за подизпълнение с посочените в офертата му подизпълнители.

**Чл.25.** Възложителят има задължение да приеме заявените за доставка материали, предмет на настоящия договор, ако същите отговарят на договореното количество, вид и качество.

**Чл.26.** Възложителят се задължава да изпълни задължението си за получаването на доставените материали, като за целта писмено упълномощи свой представител, който да приема материалите и да подписва протокола по чл.19 от настоящия договор.

**Чл.27.** Възложителят се задължава да заплати уговорената цена за приетите материали, по реда и при условията на настоящия договор.

**КАЧЕСТВО И РЕКЛАМАЦИИ**

**Чл.28.** Изпълнителят се задължава да доставя качествени материали, в съответствие с изискванията на Възложителя и предназначението на материалите.

**Чл.29.** При предаване на материалите, предмет на договора, Изпълнителят предоставя на Възложителя всички необходими документи, доказващи техния произход и качество, както и съответствието им със заявеното количество и необходимото качество.

**Чл.30.** Изпълнителят се задължава да доставя материали, които да са нови, непреработени, не произведени повторно, притежават СЕ – марка и са с остатъчен срок на годност не по-кратък от 6 (шест) месеца от датата на доставката.

**Чл.31.** При откриване на недостатъци на материалите, извън тези, вписани в протокола по чл.19 от настоящия договор, Възложителят е длъжен в тридневен срок от откриването му/им писмено да уведоми Изпълнителя и да посочи дата, час и място за съставяне на констативен протокол. Неявяването на Изпълнителя за съставяне на констативен протокол не освобождава последния от отговорност, като в този случай протоколът се съставя в присъствието на двама свидетели, имащи съответната компетентност, и се счита, че направената рекламация е приета от Изпълнителя.

**ГАРАНЦИЯ ЗА ДОБРО ИЗПЪЛНЕНИЕ**

**Чл.32.** (1)За изпълнение на задълженията си по този договор, Изпълнителят учредява в полза на Възложителя, банкова гаранция, застраховка или предоставя гаранция под формата на парична сума в размер на 2% от общата стойност на поръчката по чл. 4 от договорa, най-късно при сключване на договора.

(2) В случай, че Изпълнителят избере да предостави гаранция под формата на парична сума, то сумата трябва да бъде преведена по следната банкова сметка на Възложителя: Общинска банка АД; Банков код (BIC): SOMBBGSF; Банкова сметка (IBAN): BG52SOMB91301019308401.

(3) Възложителят се задължава да възстанови на ИЗПЪЛНИТЕЛЯ сумата на гаранцията по ал. 2 в срок до 10 (десет) работни дни след изтичане срока на договора.

(4) Възложителят не дължи лихви върху сумата по гаранцията.

(5) Възложителят има право да се удовлетвори от гаранцията, независимо от формата, под която е представена, при виновно неизпълнение на задължения по договора от страна на Изпълнителя.

(6) Възложителят има право да усвои такава част от гаранцията, която покрива отговорността на Изпълнителя за неизпълнението.

(7) При едностранно прекратяване на договора от Възложителя поради виновно неизпълнение на задължения на Изпълнителя по договора, сумата на гаранцията се усвоява изцяло като обезщетение за прекратяване на договора.

(8) Възложителят има право да усвоява дължимите суми за неустойки и обезщетения във връзка с неизпълнение на договора от гаранцията за изпълнение.

**ПРЕКРАТЯВАНЕ НА ДОГОВОРА**

**Чл.33.** (1) Настоящият договор се прекратява:

1. с изтичане на срока, за който е сключен или с доставяне на цялото количество материали, което е обявено от Възложителя за съответната обособена позиция;

2. едностранно от страна на Възложителя, без предизвестие, ако срещу Изпълнителя е открито производство по обявяване в несъстоятелност или е обявен в несъстоятелност, ако е започнала процедура по ликвидация, както и когато върху имуществото му са наложени обезпечителни мерки за погасяване на дълг;

3. с едноседмично писмено предизвестие, отправено от Възложителя до Изпълнителя, при забава на доставката над 3 (три) календарни дни;

4. с едноседмично писмено предизвестие, отправено от Възложителя до Изпълнителя, при наличието на три или повече некачествени доставки, независимо от изпълнението на чл.20 от страна на Изпълнителя.

5. по взаимно съгласие на страните по договора, изразено в писмена форма.

6. в случаите по чл. 118, ал. 1 от ЗОП

(2) Възложителят може едностранно и без предизвестие да прекрати договора, ако в резултат на обстоятелства, възникнали след сключването му, не е в състояние да изпълни своите задължения.

**САНКЦИИ И ОТГОВОРНОСТИ**

**Чл.34.** При неспазване на договорения в чл.11 срок за доставка на материалите, Изпълнителят дължи на Възложителя неустойка в размер на 0,5% (нула цяло и пет десети процента) дневно върху стойността на недоставените в срок материали. Ако действително причинените вреди надвишават неустойката, Възложителят има право да ги претендира по общия ред.

**Чл.35**. При неспазване на договорения в чл.7 срок за плащане на доставените материали, Възложителят дължи на Изпълнителя обезщетение за забава в размер на законната лихва върху стойността на дължимата сума за всеки просрочен ден.

**Чл.36.** (1) Неустойката по чл.34 се заплаща в срок от 10 (десет) дни от получаването на писменото искане на Възложителя.

(2) Ако в определения в ал.1 срок Изпълнителят не изпълни задължението си да изплати размера на дължимата по договора неустойка, Възложителят има право да инкасира тази стойност от гаранцията за изпълнение на договора.

**НЕПРЕДВИДЕНИ ОБСТОЯТЕЛСТВА**

**Чл.37.** (1) Страните по настоящия договор не дължат обезщетение за претърпени вреди и загуби, в случай че последните са причинени от непреодолима сила.

(2)В случай че страната, която е следвало да изпълни свое задължение по договора, е била в забава, тя не може да се позовава на непреодолима сила.

(3) Страната, засегната от непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок 3 (три) работни дни от настъпването на непреодолимата сила. При неуведомяване се дължи обезщетение за настъпилите от това вреди.

(4) Докато трае непреодолимата сила, изпълнението на задълженията на свързаните с тях насрещни задължения се спира.

**СЪОБЩЕНИЯ**

**Чл.38.** (1) Всички съобщения между страните, свързани с изпълнението на този договор, са валидни, ако са направени в писмена форма, подписани от упълномощените представители на Възложителя и Изпълнителя.

(2) Валидни адреси и координати на страните за получаване на съобщения по този договор са:

За Възложителя:

Адрес: град София, Столична община, район „Люлин”, ул. „Кореняк” № 17.

Тел. тел. 927 60 02/04/09

Електронен адрес (e-mail): dkc12.sofia@abv.bg

За Изпълнителя:

Адрес:…………………………………………………………………….

Тел.…………………………………………………………………….

Електронен адрес (e-mail):..............

(3) При промяна на горните данни съответната страна е длъжна да уведоми другата в 3 (три)-дневен срок от промяната.

**Чл.39.** За дата на получаване на съобщението се приема:

1. датата на предаването – при ръчно предаване на съобщението;
2. датата на пощенското клеймо на обратната разписка/известието за доставяне – при изпращане по пощата или по куриер;
3. датата на приемането – при изпращане по телефакс или имейл.

**ЗАКЛЮЧИТЕЛНИ РАЗПОРЕДБИ**

**Чл.40**. В съответствие с чл.194, ал.3 от ЗОП във връзка с чл.116 от ЗОП страните по настоящия договор не могат да го изменят или допълват, освен при предвидено по закон изключение.

**Чл.41.** Всички спорове във връзка с този договор се решават с преговори при условията на взаимно разбирателство и консенсус. Ако не се постигне съгласие, спорът се разглежда по реда на ГПК.

**Чл. 42.** (1) Неразделна част от този договор са следните приложения:

* Приложение № 1 – Ценово предложение на Изпълнителя.
* Приложение № 2 – Техническо предложение на Изпълнителя.

(2) При подписване на договора, Изпълнителят е представил на Възложителя документите по чл.112, ал.1 от ЗОП.

Настоящият договор се състави и подписа в два еднообразни екземпляра на български език, по един за Изпълнителя и за Възложителя.

За Възложителя:

.......................................................................................................................................................

(име, фамилия, подпис)

.......................................................................................................................................................

(счетоводител, име, фамилия, подпис)

За Изпълнителя:

.......................................................................................................................................................

(име, фамилия, подпис)