**УКАЗАНИЯ ЗА УЧАСТИЕ В ПРОЦЕДУРА ЗА ВЪЗЛАГАНЕ НА ОБЩЕСТВЕНА ПОРЪЧКА НА СТОЙНОСТ ПО ЧЛ. 20, АЛ. 3, Т. 2 ОТ ЗОП С ПРЕДМЕТ: „ДОСТАВКА ЧРЕЗ ПЕРИОДИЧНИ ЗАЯВКИ НА РЕАКТИВИ И КОНСУМАТИВИ ЗА КЛИНИЧНА ЛАБОРАТОРИЯ** **ПО ДВАНАДЕСЕТ ОБОСОБЕНИ ПОЗИЦИИ”**

1. **ОБЩИ УСЛОВИЯ**

Тези указания определят правилата за подготовка и представяне на офертите за участие при възлагане на обществена поръчка на стойност по чл. 20, ал. 3, т. 2 от ЗОП с възложител „Диагностично - консултативен център XII - София” ЕООД, както и условията и реда, при които ще се избере изпълнител на поръчката в съответствие със Закона за обществените поръчки (ЗОП) и Правилника за прилагане на Закона за обществените поръчки (ППЗОП).

**Правно основание за провеждане на обществената поръчка:** Чл. 20, ал. 3, т. 2 от ЗОП във връзка с чл. 186 и чл. 187, ал.1 от ЗОП. За неуредените в настоящата обява условия по провеждането на обществената поръчка се прилагат разпоредбите на ЗОП и ППЗОП.

1. **УКАЗАНИЯ ЗА ПОДГОТОВКА НА ОФЕРТИТЕ**

**Участник в процедура за възлагане на обществена поръчка може да бъде всяко българско или чуждестранно физическо или юридическо лице или техни обединения**, както и всяко друго образувание, което има право да изпълнява строителство, доставки или услуги, съгласно законодателството на държавата, в която то е установено.

При подготвяне на офертата всеки участник трябва да се придържа точно към обявените от възложителя условия.

В случай, че участникът е обединение, следва да представи копие на договора за обединение, а когато в договора не е посочено лицето, което представлява участниците в обединението - и документ, подписан от лицата в обединението, в който се посочва представляващия.

***Забележка:*** В договора за обединение задължително се посочват правата и задълженията на участниците в обединението; разпределението на дейностите и отговорността между партньорите съгласно предмета на обществената поръчка; дейностите, които ще изпълнява всеки член на обединението, партньорa, който ще представлява обединението за целите на обществената поръчка; клауза за солидарна отговорност; както и ангажимент същите лица да останат в обединението до крайния срок на изпълнение на договора.

Не се допускат промени в състава на обединението след крайния срок за подаване на офертата, както и промени във вътрешното разпределение на дейностите между участниците в обединението. Когато в договора за създаването на обединение/консорциум липсват клаузи, гарантиращи изпълнението на горепосочените условия, или състава на обединението се е променил след подаването на офертата - участникът ще бъде отстранен от участие в настоящата обществена поръчка.

Когато участник в обществената поръчка е обединение, което не е юридическо лице, се прилага разпоредбата на чл. 59, ал. 6 от ЗОП. Когато определеният изпълнител е неперсонифицирано обединение на физически и/или юридически лица, договорът за обществена поръчка се сключва, след като изпълнителят представи пред възложителя заверено копие от удостоверение за данъчна регистрация и регистрация по БУЛСТАТ или еквивалентни документи, съгласно законодателството на държавата, в която обединението е установено. Лице, което участва в обединение - участник в поръчката, не може да представя самостоятелна оферта. Едно физическо или юридическо лице може да участва само в едно обединение. Обединението може да докаже изпълнението на критериите за подбор с капацитета на трети лица при спазване на условията по чл. 65, ал. 2-4 от ЗОП.

**Участник в настоящата обществена поръчка може да използва подизпълнител**. Когато се предвижда участие на подизпълнител, следва да се спазят изискванията на чл. 66 от ЗОП.

**Участниците в процедурата могат да се позовават на капацитета на трети лица**, по отношение на критериите, свързани с технически и професионални способности.

**Клон на чуждестранно лице може да е самостоятелен участник в обществената поръчка**, ако може самостоятелно да подава оферта и да сключва договори, съгласно законодателството на държавата, в която е установен. В тези случаи, ако за доказване на съответствие с изискванията за технически и професионални способности клонът се позовава на ресурсите на търговеца, клонът представя доказателства, че при изпълнение на поръчката ще има на разположение тези ресурси.

**Всички оферти се представят на български език.**

**Възложителят отстранява участник, за когото е налице някое от обстоятелствата по** [**чл. 54, ал. 1**](https://web.apis.bg/p.php?i=2752471#p39464919) **от ЗОП и който не отговаря на поставените от възложителя критерии за подбор.** Основанията по чл. 54, ал. 1, т. 1, 2 и 7 от ЗОП се отнасят за лицата, които представляват участника. Посоченото основание за отстраняване се прилага и когато кандидат или участник в процедурата е обединение от физически и/или юридически лица и за член на обединението са налице обстоятелствата по чл. 54, ал. 1, т. 1, 2 и 7 от ЗОП, както и за предложените подизпълнители и за третите лица, в случай че участникът е оферирал такива. Към офертата участниците подават декларация за липсата на основанията за отстраняване и съответствие с критериите за подбор. Когато участникът се представлява от повече от едно лице, декларацията за обстоятелствата по чл. 54, ал. 1, т. 3 – 6 от ЗОП се подписва от лицето, което може самостоятелно да го представлява.

**Всеки участник има право да представи само една оферта. Лице, което участва в обединение или е дало съгласие да бъде подизпълнител на друг участник, не може да подава самостоятелна оферта.** В процедура за възлагане на обществена поръчка едно физическо или юридическо лице може да участва само в едно обединение.

**По офертата не се допуска никакви вписвания между редовете, изтривания или корекции.**

**Документите и данните в офертата се подписват само от лица с представителни функции**, съгласно актуалното състояние **или от изрично упълномощени за това лица**. Във втория случай се изисква да се представи пълномощно за изпълнението на такива функции.

Участниците могат да посочват в офертите си информация, която смятат за конфиденциална във връзка с наличието на търговска тайна. Когато участниците са се позовали на конфиденциалност, съответната информация не се разкрива от възложителя. Участниците не могат да се позовават на конфиденциалност по отношение на предложенията от офертите им, които подлежат на оценка.

**Представените образци в документацията за участие и условията, описани в тях, са задължителни за участниците.** Предложенията на участниците трябва да бъдат напълно съобразени с тези образци. **Копията на документите трябва да бъдат заверени от участника или законния му представител с гриф „Вярно с оригинала”, подпис и печат.**

При писмено искане, направено до три дни преди изтичането на срока за получаване на оферти, възложителят публикува най-късно на следващия работен ден в профила на купувача **писмени разяснения** **по условията на обществената поръчка.**

**Документацията за участие** е публикувана на интернет страницата на „Диагностично - консултативен център XII - София” ЕООД, в раздел „Профил на купувача“ на адрес: http://www.dkc12.com/seller\_profile.html.

Разходите за изработването на офертите са за сметка на участниците. Спрямо възложителя участниците не могат да предявяват каквито и да било претенции за разходи, направени от самите тях по подготовката и подаването на офертите им, независимо от резултата или самото провеждане на обществената поръчка.

1. **ОПИСАНИЕ НА ПОРЪЧКАТА**

**1. Обект на поръчката - доставка,** по смисъла на чл. 20, ал. 3, т. 2 от ЗОП.

**2. Предмет:** Поръчката е за **„Доставка чрез периодични заявки на реактиви и консумативи за клинична лаборатория по дванадесет обособени позиции”**, съгласно Техническа спецификация – Приложение № 1. Видовете, количествата и техническите параметри са посочените в Техническата спецификация – Приложение № 1. **Количествата са прогнозни и зависят от обема на дейността. Възложителят може и да не поръча цялото прогнозно количество.**

**3. Обособени позиции:** Поръката е разделена на дванадесет обособени позиции, както следва:

**I /А/** Реактиви, съвместими за хематологичен анализатор Micros 60, уринен анализатор Laurа Smart и консумативи към тях;

**II /B/** Реактиви, съвместими за хематологичен анализатор Erma PCA-210;

**III /C/** Реактиви и консумативи за хематологичен анализатор BM SMART;

**IV /D/** Реактиви за биохимия, съвместими за автоматичен анализатор Respons 920 и текущи консумативи;

**V /Е/** Реактиви за хемилуминесцентен анализатор ACCESS 2 и текущи консумативи;

**VI /F/** Реактиви и консумативи за глюкоанализатор Biosen C;

**VII /G/** Бързи тестове;

**VIII /H/** Реактиви и консумативи за йон-селективен анализатор Smart Lyte Plus; **IX /I/** Quo-Lab Реактив за директен гликиран хемоглобин A1C /50 теста в кит/;

**X /J/** Реактиви за I-Chroma Reader;

**XI /K/** Реактиви за коагулометър DiaCheck C1;

**XII /L/** Реактиви и консумативи за хемилуминесцентен анализатор MAGLUMI 600.

**Всеки участник може да участва за една или за повече обособени позиции.**

**4. Срок за изпълнение** – 1 (една) година считано от 18.11.2019г. или до доставяне на цялото количество материали, което е обявено от възложителя за съответната обособена позиция.

**5. Прогнозна стойност** – общата прогнозна стойност на цялата поръчка е до **68 650 (шестдесет и осем хиляди шестстотин и петдесет) лева** **без включен ДДС**, съответно за всяка обособена позиция, както следва:

**I /А/** Реактиви, съвместими за хематологичен анализатор Micros 60, уринен анализатор Laurа Smart и консумативи към тях **- 14050.00 (четиринадесет хиляди и петдесет) лева**

**II /B/** Реактиви, съвместими за хематологичен анализатор Erma PCA-210 **- 160.00 (сто и шестдесет) лева**

**III /C/** Реактиви и консумативи за хематологичен анализатор BM SMART **- 3850.00 (три хиляди осемстотин и петдесет) лева**

**IV /D/** Реактиви за биохимия, съвместими за автоматичен анализатор Respons 920 и текущи консумативи **– 11900.00 (единадесет хиляди и деветстотин) лева**

**V /Е/** Реактиви за хемилуминесцентен анализатор ACCESS 2 и текущи консумативи **– 8750.00 (осем хиляди седемстотин и петдесет) лева**

**VI /F/** Реактиви и консумативи за глюкоанализатор Biosen C **– 4450.00 (четири хиляди четиристотин и петдесет) лева**

**VII /G/** Бързи тестове **- 580.00 (петстотин и осемдесет) лева**

**VIII /H/** Реактиви и консумативи за йон-селективен анализатор Smart Lyte Plus **- 2950.00 (две хиляди деветстотин и петдесет) лева**

**IX /I/** Quo-Lab Реактив за директен гликиран хемоглобин A1C /50 теста в кит/ **- 9500.00 (девет хиляди и петстотин) лева**

**X /J/** Реактиви за I-Chroma Reader **- 1860.00 (хиляда осемстотин и шестдесет) лева**

**XI /K/** Реактиви за коагулометър DiaCheck C1 **- 500.00 (петстотин) лева**

**XII /L/** Реактиви и консумативи за хемилуминесцентен анализатор MAGLUMI 600 **- 10100.00 (десет хиляди и сто) лева**

Стойността е крайна и не може да се надвишава. **Участник, който предложи цена, надвишаваща прогнозната стойност на поръчката за съответната обособена позиция ще бъде отстранен от участие.** Предлаганата цена включва всички необходими разходи на Изпълнителя за изпълнението и доставянето на поръчката.

**6.** **Място за изпълнение на поръчката -** двете бази на „ДКЦ XII - София” ЕООД, Клинична лаборатория, съответно: База 1, с адрес: град София, район „Люлин”, ул. „Кореняк” № 17 и База 2, с адрес: град София, район „Люлин”, бул. „Проф. Александър Станишев” № 17.Конкретната база се посочва във всяка отделна заявка.

**7. Срок за изпълнение на доставката -** след направена заявка от страна на Възложителя по имейл и/или телефон до 24 (двадесет и четири) часа, а при изключителна необходимост доставката следва да се извърши до 2 (два) часа от направената заявка по телефон.

**8. Критерий за оценка на офертите** - обществената поръчка се възлага въз основа на икономически най-изгодна оферта при критерий за възлагане **„най-ниска цена“.** Участниците предлагат в ценовата оферта цена за всеки продукт и количество във всяка обособена позиция и общо за обособената позиция. Цената следва да е в български лева, до втория знак след десетичната запетая без ДДС. **На първо място се класира този участник, чиято оферта съдържа предложени най-ниска цена за цялата обособена позиция**. Останалите оферти заемат места в класирането по низходящ ред на предложената цена.

**9. Срок на валидност на офертите –** не по-малко от90 (деветдесет) календарни дни от датата, определена като краен срок за подаване на офертите.

**10. Изисквания и условия за изпълнение на поръчката:**

* Обществената поръчка е разделена на обособени позиции. Участниците задължително трябва да оферират всички номенклатурни единици/позиции, включени в спецификацията за съответната обособена позиция.
* Предлаганите от участниците реактиви и консумативи следва да съответстват на техническите изисквания, подробно описани в техническата спецификация.
* Реактивите и консумативите следва да се придружават от документ за произход или съответствие.
* Реактивите и консумативите следва да са нови, непреработени, непроизведени повторно и да имат съответната маркировка и продуктова опаковка на производителя.
* Остатъчният срок на годност на медицинските изделия, за които съгласно законодателството на Република България е необходимо посочването на такъв срок, следва да е не по-малък от 60 на сто от обявения от производителя спрямо датата на доставката, но не по-малък от 6 (шест) месеца.
* Реактивите и консумативите да са оригинални и/или съвместими за работа с наличната апаратура в „ДКЦ XII - София” ЕООД, съгласно техническата спецификация.
* Възложителят си запазва правото да проверява направените от участниците заявления, като проверява предоставената му информация по всички достъпни и законови начини, вкл. справки в официалните сайтове на производителите, запитвания до официални представителства и др. по свое усмотрение с цел обезпечаване интересите си и запазване конкурентния принцип на процедурата.
* Ако доставените реактиви и/или консумативи не отговарят на техническите изисквания на възложителя, посочени в документацията, доставката не се приема.

1. **ПРЕДСТАВЯНЕ НА ОФЕРТА, НЕОБХОДИМИ ДОКУМЕНТИ И ИЗИСКВАНИЯ КЪМ ТЯХ**

Офертата се подава в запечатана непрозрачна опаковка, в рамките на определения в обявата краен срок, като върху плика се посочва:

1. наименование на поръчката и обособената позиция/позиции, за която/ито се кандидатства;
2. наименование на участника;
3. адрес за кореспонденция, по възможност телефон, факс и/или e-mail;

Върху опаковката не се поставят никакви други обозначения.

При приемане на офертата върху опаковката се отбелязват поредния номер, датата и часа на получаването и посочените данни се записват във входящ регистър, за което на приносителя се издава документ.

Възложителят не приема за участие в обществената поръчка и връща незабавно на участниците оферти, които са представени след изтичане на крайния срок за получаване или са в незапечатана опаковка или в опаковка с нарушена цялост. Когато към момента на изтичане на крайния срок за получаване на оферти пред мястото, определено за тяхното подаване, все още има чакащи лица, те се включват в списък, който се подписва от представител на възложителя и от присъстващите лица. Офертите на лицата от списъка се завеждат в регистър. В тези случаи не се допуска приемане на оферти от лица, които не са включени в списъка. Оферта може да се подаде по пощата с препоръчано писмо с обратна разписка. В случай, че офертата е подадена по пощата, същата следва да бъде получена от възложителя до обявения в обявата краен час и ден.

Получените офертите се предават на председателя на комисията за разглеждане и оценка, за което се съставя протокол с данните по входящия регистър. Протоколът се подписва от предаващото лице и от председателя на комисията.

Възложителят удължава срока за получаване на оферти с най-малко три дни, когато в първоначално определения срок са получени по-малко от три оферти за всяка обособена позиция.

Представените образци в документацията за участие и условията описани в тях са задължителни за участниците. Предложенията на участниците трябва да бъдат напълно съобразени с тези образци.

**Съдържание на офертата:**

**1. Опис на документите, съдържащи се в офертата** (свободен формат на текстово оформяне)

**2. Образец 1** – Административни сведения с включени следните приложения:

* документ за регистрация или единен идентификационен код, съгласно чл.23 от Закона за търговския регистър и регистъра на юридическите лица с нестопанска цел.
* когато участникът не се представлява от лицата, посочени в документа за регистрация се представя Пълномощнона лицето, упълномощено да представлява участника в процедурата *(представя се ако е приложимо)*
* Копие на документ за самоличност - когато Участникът е физическо лице.
* При участници обединения - копие на договора за обединение*,* а когато в договора не е посочено лицето, което представлява участниците в обединението - и документ, подписан от лицата в обединението, в който се посочва представляващия ***(****представя се ако е приложимо);*

**3. Образец 2** - Декларация по чл. 192, ал. 3 от ЗОП за липса на обстоятелствата по чл. 54, ал. 1, т. 1, 2 и 7 от ЗОП;

**4. Образец 3** - Декларация по чл. 192, ал. 3 от ЗОП за липса на обстоятелствата по чл. 54, ал.1, т. 3-6 от ЗОП;

**5. Образец 4** – Декларация по чл. 192, ал. 3 от Закона за обществените поръчки (ЗОП) за съответствие с критериите за подбор.

**6. Образец 5** - Декларация за липса на свързаност с друг участник за липса на свързаност с друг участник по чл. 101, ал. 11, във връзка с чл. 107, т. 4 от ЗОП.

**7. Образец 6** -Декларация по чл. 66, ал. 1 от ЗОП относно видовете работи, които ще се изпълняват от подизпълнител;

**8. Образец 7** - Декларация от подизпълнителя **(**представя се ако е приложимо)**;**

**9. Образец 8 –** Декларация за срока на валидност на офертата;

**10. Образец 9** - Декларация за приемане условията в проекта на договор;

**11. Образец 10** - Декларация за отсъствие на обстоятелствата по чл.3, т.8 или наличие на изключенията по чл.4 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици („ЗИФОДРЮПДРКЛТДС”).

**12**. **Образец 11** Декларация за съгласие за обработване на личните данни във връзка с чл.5 от Закона за защита на личните данни.

**13.** **Образец 12** - Техническо предложение за изпълнение на поръчката за съответната Обособена позиция. Техническото предложение на участника трябва да съдържа предложение за всички номенклатури/позиции в обособената позиция. Участниците предоставят възможно най-пълна информация за предлаганите стоки, като задължително посочват в техническото си предложение търговско наименование и производител.

**14.** **Образец 13 -** Ценово предложение на участника за съответната Обособена позиция. Ценовото предложение трябва да съдържа цена за всеки продукт и количество по всяка номенклатура/позиция от спецификацията за обособена позиция, за която кандидатства и общо за обособената позиция. Цената следва да е в български лева, до втория знак след десетичната запетая без ДДС. На първо място се класира този участник, чиято оферта съдържа предложени най-ниска цена за цялата обособена позиция.

**15.** Други, изискани от вложителя документи и **декларации, свободен текст.**

**Когато участникът кандидатства за повече от една Обособена позиция, представя отделно Техническо предложение и отделно Ценово предложение за всяка позиция.** **Техническо предложение и Ценовото предложение за всяка позиция се представят освен на хартиен и на електронен носител.**

1. **Условия, на които трябва да отговарят участниците**

В обществената поръчка може да участва всеки, който отговаря на условията, посочени в Закона за обществените поръчки (ЗОП), Правилника за прилагане на ЗОП (ППЗОП) и посочените в настоящата обява изисквания на възложителя. Не се допуска пряко или косвено участие в настоящата обществена поръчка на дружествата, регистрирани в юрисдикции с преференциален данъчен режим и на свързаните с тях лица, включително и чрез гражданско дружество/консорциум, в което участва дружество, регистрирано в юрисдикция с преференциален данъчен режим, освен при наличие на изключенията по смисъла на чл. 4 от Закона за икономическите и финансовите отношения с дружества, регистрирани в юрисдикции с преференциален данъчен режим, свързаните с тях лица и техните действителни собственици.

**Изисквания за лично състояние:**

За участниците не следва да са налице основанията по чл. 54, ал. 1, т. 1-5 и 7 от ЗОП. Участник, за когото е налице основание по чл. 54, ал. 1, т. 1-5 и 7 от ЗОП, има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване.

*Важно!! При подаване на оферта участникът декларира липсата на основанията за отстраняване с декларации Образец 2 и Образец 3 на възложителя.*

Декларация *Образец 2* (липса на обстоятелствата по чл. 54 ал. 1, т. 1, 2 и 7 от ЗОП) се подписва от лицата, които представляват участника. Когато участникът се представлява от повече от едно лице, декларацията Образец 3 за обстоятелствата по чл. 54, ал.1, т.3-6 от ЗОП се подписва от лицето, което може самостоятелно да го представлява. Когато участникът предвижда участието на подизпълнители или се позовава на капацитета на трети лица, декларациите Образец 2 и Образец 3 се подписват и от тях. Когато участникът в обществената поръчка е обединение, участникът всеки член на обединението следва да подпище декларациите Образец 2 и Образец 3.

Когато участникът е обединение, което не е юридическо лице, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединение, съгласно чл. 59, ал. 6 от ЗОП.

Съгласно разпоредбите на чл. 65 от ЗОП, участниците могат да се позоват на капацитета на трети лица. За тях трябва да бъдат изпълнени изискванията на чл. 65, ал. 2-4 от ЗОП. Възложителят ще изиска от участниците да заменят посочени от тях трети лица, ако те не отговарят на някое от условията на чл. 65, ал. 4 от ЗОП, поради промяна в обстоятелства преди сключване на договора за обществена поръчка.

Подизпълнителите трябва да отговарят на критериите за подбор съобразно вида и дела от поръчката, които ще изпълняват и за тях да не са налице основания за отстраняване от процедурата.

**Изисквания за годност /правоспособност за упражняване на професионална дейност:**

1. Всеки участник в процедурата следва да притежава валидно Разрешение за търговия на едро с медицински изделия, издадено от ИАЛ на името на участника.

*За установяване наличието на съответствие с това изискване, участникът следва да представи Декларация (по образец № 4), че притежава валидно Разрешение за търговия на едро с медицински изделия, издадено от ИАЛ.*

*Доказва се с:* При сключване на договора възложителят изисква заверено от участника копие на Разрешение за търговия на едро с медицински изделия.

**Изисквания за икономическо и финансово състояние: няма**

**Изисквания за технически и професионални способности:**

1. Всеки участник в процедурата следва да разполага с права за внос и продажба на предмета на поръчката от производителя или официалния му представител за България.

*За установяване наличието на съответствие с това изискване, участникът следва да представи Декларация (по образец № 4), че притежава валидно оторизационно писмо от производителя (когато участникът не е производител), издадено на името на участника за извършване на продажба на реактивите и консумативите, предмет на процедурата.*

*Доказва се с:* При сключване на договора възложителят изисква оторизационно писмо от производителя (когато участникът не е производител), издадено на името на участника за извършване на продажба на реактивите и консумативите, предмет на процедурата. Оторизационното писмо трябва да е в оригинал или копие, заверено от участника, и да е валидно за срока на изпълнение на поръчката. В случай, че документа е на чужд език трябва да се представи и в официален превод.

2. Участниците в процедурата следва да притежават и прилагат система за управление на качеството в областта на внос и продажба на медицински изделия.

*За установяване наличието на съответствие с това изискване, участникът следва да представи Декларация (по образец № 4), че притежава* валиден сертификат за управление на качеството ISO 9001:2008 (или еквивалентен) на името на участника в процедурата.

*Доказва се с:* При сключване на договора възложителят изисква копие, заверено от участника, на валиден сертификат за управление на качеството ISO 9001:2008 (или еквивалентен) на името на участника в процедурата. В случай, че сертификатът е на чужд език трябва да се представи и в официален превод.

3. Всеки участник следва да докаже пълно съответствие на предлаганото оборудване със спецификацията и изискаванията на възложителя.

*Доказва се с:*

1.) Техническо предложение за изпълнение на поръчката за съответната обособена позиция. Техническото предложение на участника трябва да съдържа предложение за всички номенклатури/позиции в обособената позиция. Участниците предоставят възможно най-пълна информация за предлаганите стоки, като задължително посочват в техническото си предложение търговско наименование и производител. В техническото предложение не се посочват цени - **на хартиен и електронен носител**.

2.) В Техническо предложение участникът декларира, че разполага със валиден сертификат за СЕ марка за предлаганите медицински изделия, съгласно ЗМИ.

3.) В Техническо предложение участникът декларира, че срокът на годност на реактивите и консумативите няма да бъде по-малък от 6 (шест) месеца към датата на доставка.

4.) В Техническо предложение участникът декларира, че предлаганите реактиви и консумативи или техните еквиваленти отговарят на минималните специфични технически изисквания и са оригинални и/или съвместими за работа с наличната апаратура в „ДКЦ XII - София” ЕООД, съгласно техническата спецификация.

1. **РАЗГЛЕЖДАНЕ НА ОФЕРТИТЕ**

Разглеждането и оценката на офертите ще се извърши от назначена от възложителя комисия на датата и часа посочени в обявата за събиране на оферти за обществената поръчка. Отварянето на офертите е публично и на него могат да присъстват участниците в обществената поръчка или техни упълномощени представители. Възложителят със заповед определя състав на комисия от нечетен брой лица, които да разгледат и оценят получените оферти. Комисията отваря офертите по реда на тяхното постъпване и обявява ценовите предложения.

Публичната част от заседанието на комисията приключва след извършването на горепосочените действия.

Комисията разглежда представените документи в офертите на участниците за съответствие с изискванията към личното състояние и критериите за подбор, поставени от възложителя и съставя протокол. Комисията може при необходимост да иска разяснения за данни, заявени от участниците, и/или да проверява заявените данни, включително чрез изискване на информация от други органи и лица. Комисията може да изисква от участниците по всяко време да представят всички или част от документите, чрез които се доказва информацията, посочена в офертата им, когато това е необходимо за законосъобразното провеждане на процедурата. Комисията не разглежда техническите предложения на участниците, за които е установено, че не отговарят на изискванията за лично състояние и на критериите за подбор. Комисията разглежда допуснатите оферти и проверява за тяхното съответствие с предварително обявените условия. Участник, предложил цена с повече от 20 на сто по-благоприятна от средната стойност на предложенията на останалите участници, ще трябва да докаже, че предложението му (предложената цена) е формирано обективно съгласно разпоредбата на чл. 72 от ЗОП.

Обществената поръчка се възлага въз основа на икономически най-изгодна оферта при критерий за възлагане „най-ниска цена“. Участниците предлагат в ценовото предложение цена за всеки продукт и количество по всяка номенклатура/позиция от спецификацията за обособена позиция, за която кандидатства и общо за обособената позиция. Цената следва да е в български лева, до втория знак след десетичната запетая без ДДС. **На първо място се класира този участник, чиято оферта съдържа предложени най-ниска цена за цялата обособена позиция.** Останалите оферти заемат места в класирането по низходящ ред на предложената цена.

В случай, че бъде открито несъответствие между предложените единични цени и общата стойност на обособената позиция, поради допусната техническа грешка от страна на участника, Комисията класира офертата на база предложените по-ниски цени. Участникът, определен за изпълнител, е длъжен да представи на възложителя ново Ценово предложение, съответстващо на стойността, изчислена от Комисията като се коригира само сгрешената цена или обща стойност.

В случай, че в предложената обща стойност за изпълнение на поръчката, участникът не е включил стойността на определена номенклатура/позиция от спецификацията, офертата се отстранява.

Комисията съставя протокол за разглеждането и оценката на офертите и за класирането на участниците.

Протоколът се представя на възложителя за утвърждаване, след което в един и същ ден се изпраща на участниците и се публикува в профила на купувача.

1. **ОТСТРАНЯВАНЕ НА УЧАСТНИЦИ**

Отстранява се участник:

а) който не е представил някой от документите, посочени в настоящата документация;

б) който е представил оферта, която не отговаря на условията на възложителя;

в) за който е налице някое от обстоятелствата по чл. 54, ал. 1 от ЗОП;

г) за който е установено, че:

* е представил документ с невярно съдържание, свързан с удостоверяване липсата на основания за отстраняване;
* не е предоставил изискваща се информация, свързана с удостоверяване липсата на основания за отстраняване.

1. **СКЛЮЧВАНЕ НА ДОГОВОР**

С класирания на първо място участник възложителят сключва писмен договор в 30-дневен срок от датата за определяне на изпълнител. Договорът се сключва при наличието на следните документи:

**1.** За обстоятелствата по чл. 54, ал. 1, т. 1 от ЗОП – актуални свидетелства за съдимост на лицата по чл. 54, ал. 2 от ЗОП;

**2.** За обстоятелството по чл. 54, ал. 1, т. 3 от ЗОП – удостоверение от органите по приходите и удостоверение от общината по седалището на възложителя и на участника;

**3.** За обстоятелството по чл. 54, ал. 1, т. 6 от ЗОП – удостоверение от органите на Изпълнителна агенция „Главна инспекция по труда”.

**4.** За обстоятелствата по чл. 55, ал. 1, т. 1 от ЗОП възложителят извършва справка служебно в Търговски регистър.

**5.** Документи, удостоверяващи съответствието с поставените критерии за подбор, включително за третите лица и подизпълнителите, ако има такива.

Когато обстоятелствата в документите по т. 1.1. – 1.3. са достъпни чрез публичен безплатен регистър или информацията или достъпът до нея се предоставя от компетентния орган на Възложителя по служебен път, Възложителят предприема съответните действия за изискването на необходимите документи. Когато участникът, определен за изпълнител е чуждестранно лице, той представя съответните документи, издадени от компетентен орган, съгласно законодателството на държавата, в която е установен.

При подписване на договора, в приложимите случаи, определеният изпълнител следва да представи заверено копие от удостоверение за данъчна регистрация и регистрация по БУЛСТАТ на създаденото обединение или еквивалентни документи съгласно законодателството на държавата, в която обединението е установено, когато определеният изпълнител е неперсонифицирано обединение на физически и/или юридически лица.

Преди сключването на договор за обществена поръчка участникът, определен за изпълнител, следва да предостави актуални документи, удостоверяващи съответствието с поставените критерии за подбор. Документите се представят и за подизпълнителите и третите лица, ако има такива. Не се налага да бъдат представени посочените документи в следните случаи: 1. вече са били предоставени от участника или са служебно известни, или 2. могат да бъдат осигурени чрез пряк и безплатен достъп до националните бази данни на държавите членки. В случай, че участникът, определен за изпълнител не представи документи, удостоверяващи съответствието с поставените критерии за подбор, Възложителят може да сключи договор със следващия класиран участник.

Определеният изпълнител трябва да представи гаранция, която да обезпечи изпълнението на договора в размер на 2 % от общата стойност на договора за съответната обособена позиция без вкл. ДДС. Гаранцията се представя в една от следните форми:

* парична сума;
* банкова гаранция;
* застраховка, която обезпечава изпълнението чрез покритие на отговорността на изпълнителя.

Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.

Когато участникът избере гаранцията за участие да бъде банкова гаранция, същата следва да отговаря на клаузите на договора. Банковите разходи по откриването на гаранцията са за сметка на участника. Условията и сроковете за освобождаване на гаранцията за изпълнение се уреждат в договора за възлагане на обществена поръчка.

Ако след покана за сключване на договор, определеният за изпълнител откаже сключването на договора, Възложителят може да сключи договор със следващия класиран участник.

За отказ се приема постъпил писмен отказ от участника или неявяването в срока, определен от възложителя, без обективни причини.

1. **ДРУГИ УСЛОВИЯ**

При противоречие в записите на отделните документи от документацията валидни са записите в документа с по-висок приоритет, като приоритетите на документите са в следната последователност:

1. Обява за обществена поръчка на стойност по чл. 20, ал. 3, т. 2 от ЗОП;
2. Указания към участниците за подготовка на офертата с включена техническа спецификация и проект на договор за изпълнение на поръчката;
3. Образци за участие в процедурата.

Документът с най-висок приоритет е посочен на първо място.

**За всички неуредени въпроси се прилагат разпоредбите на Закона за обществените поръчки (ЗОП) и Правилника за прилагане на Закона за обществените поръчки (ППЗОП).**